সূত্রঃ যুগান্তর http://jugantor.com/online/news.php?id=100713&sys=3  সাবেক প্রধানমন্ত্রী ও বিএনপি চেয়ারপারসন বেগম খালেদা জিয়াকে গ্যাটকো দুর্নীতি মামলায় অš-র্বর্তীকালীন জামিন দিয়েছেন হাইকোর্ট। একই সঙ্গে আদালত খালেদা জিয়া ও তার ছোট ছেলে আরাফাত রহমান কোকোর বিরদ্ধে দায়েরকৃত গ্যাটকো দুর্নীতি মামলার কার্যক্রম স্থগিত ঘোষণা করেছেন।  আদালত জররি ক্ষমতা বিধিমালায় এ মামলা  অš-র্ভুক্ত করা কেন বেআইনি ঘোষণা করা হবে না, এ ব্যাপারেও সরকার ও দুদককে কারণ দর্শানোর রুল জারি করেছেন। আগামী ৬ সপ্তাহের মধ্যে এ রুলের জবাব দিতে হবে।  রিট মামলায় দুদকের চেয়ারম্যান, স্বরাষ্ট্র সচিব, দুদক সচিব, দুদকের উপ-পরিচালক গোলাম শাহরিয়ার চৌধুরী ও মহানগর মুখ্য হাকিমকে বিবাদী করা হয়েছে।  বিচারপতি শাহ আবু নাঈম মোমিনুর রহমান ও বিচারপতি জুবায়ের রহমান চৌধুরীর সমন্বয়ে গঠিত হাইকোর্টের একটি ডিভিশন বেঞ্চ রোববার এ আদেশ দেন।  সাবেক প্রধানমন্ত্রী বেগম খালেদা জিয়া ও তার ছোট ছেলে আরাফাত রহমান কোকোর বিরদ্ধে  দায়ের করা দুটি পৃথক রিট মামলায় আদালত এ আদেশ দেন।  হাইকোর্টের এ আদেশের বিরদ্ধে সরকারের পক্ষ থেকে সুপ্রিমকোর্টে আপিল করা হবে। তবে কবে আপিল করা হবে তা জানাতে পারেনি এটর্নি জেনারেলের অফিস। হাইকোর্টে জামিনের আবেদনের কোন বিরোধিতা করেনি সরকারপক্ষ। এ সময় আদালতে উপস্থিত ছিলেন ডেপুটি এটর্নি জেনারেল সৈয়দ আফসার জাহান ইলা।  সাবেক প্রধানমন্ত্রী বেগম খালেদা জিয়ার বড় ছেলে তারেক রহমান, সাবেক আইনমন্ত্রী ব্যারিস্টার মওদুদ আহমদ ও সাবেক যোগাযোগমন্ত্রী ব্যারিস্টার নাজমুল হুদার দুদকের মামলা চ্যালেঞ্জ করে হাইকোর্টে রিট করা  হলেও রোববার এ মামলা তিনটির শুনানি হয়নি। আজ শুনানি হতে পারে।  হাইকোর্টের আদেশের পর খালেদা জিয়ার প্রধান কৌঁসুলি ব্যারিস্টার রফিক উল হক সাংবাদিকদের বলেন, বেগম জিয়ার গ্যাটকো মামলার এফআইআর চ্যালেঞ্জ করে হাইকোর্টে রিট করা হয়েছিল। হাইকোর্ট মামলার কার্যক্রম স্থগিত করার আদেশ দিয়েছেন। একই সঙ্গে আদালত বেগম জিয়ার জামিন প্রদান করেছেন এবং ৬ সপ্তাহের জন্য রুল দিয়েছেন। তিনি বলেন, ২০০৩ সাল থেকে ৩১ ডিসেম্বর ২০০৬ সাল পর্যš- গ্যাটকো মামলার ঘটনার সময়। ১২ জানুয়ারি দেশে জররি আইন জারি করা হয়েছে। এ আইনের ৩(ক) ধারায় বলা  হয়েছে, জররি আইন জারির আগের কোন ঘটনায় মামলা করা যাবে না। কিন্ত এ ঘটনা আগের হলেও এর বিরুদ্ধে সরকার মামলা দায়ের করেছে।  ব্যারিস্টার রফিক উল হক আরও বলেন, দুদকের সচিব এ মামলাটি জররি ক্ষমতা বিধিমালায় অন্তর্ভুক্ত করার নির্দেশ দিয়েছেন। জররি ক্ষমতা বিধিমালার ১৯ঞ-তে দুদক সচিবকে এ অধিকার দেয়া হয়নি। দুদক একটি স্বাধীন ও নিরপেক্ষ সংস্থা। সরকারের দায়িত্বপ্রাপ্ত কোন ব্যক্তি এ মামলাটি জররি ক্ষমতা বিধিমালায় অন্তর্ভুক্ত করার অনুমোদন দিতে পারেন। কিন্ত দুদকের সচিব এ মামলাটির অনুমোদন দিয়ে তার এখতিয়ারবহির্ভূত কাজ করেছেন।  দুদক সরকারি কোন সংস্থা নয়।  সাবেক এটর্নি জেনারেল ব্যারিস্টার রফিক উল হক বলেন, কোকোর আদেশ একই। তবে আদালত কোকোর জামিন দেননি। স্বাস্থগত কারণে কোকোর জামিন চেয়েছিলেন। তার শরীর খারাপ। কিন্ত কোকোর স্বাস্থের ব্যাপারে কিছু কাগজ দেয়া যায়নি। এ কারণে জামিন হয়নি। তবে আদালত বলেছেন, ভবিষ্যতে কোকোর জামিন চাইতে পারবেন। এক প্রশ্নের জবাবে ব্যারিস্টার রফিক উল হক বলেন, তিনি একজন আইনজীবী, মক্কেলকে আইনি সহায়তা দেয়াই তার কাজ। জাতির জনক বঙ্গবন্ধু শেখ মুজিবুর রহমানের কন্যা শেখ হাসিনা। তার জামিন চেয়েছেন, আদালত জামিন দিয়েছেন। মরহুম  রাষ্ট্রপতি জিয়াউর রহমানের সঙ্গে তার ব্যক্তিগত সম্পর্ক ছিল। ওই দায়িত্ববোধ থেকেই তার স্ত্রী এবং ছেলের পক্ষে দাঁড়িয়েছেন। এটা ছিল আইনজীবী হিসেবে তার কর্তব্য। তাছাড়া সরকার বারবার বলছে, দুই নেত্রীকে কার্যকর আইনগত সহায়তা দেয়া হবে। তিনি সেই সহায়তা দিেছন। সরকার বিশ্ববাসী ও দেশবাসীকে বলতে পারবে, দুই নেত্রীকে আইনজীবীরা আইনগত সহায়তা দিচ্ছেন। হাইকোর্ট তাদের জামিন দিয়েছেন। তাছাড়া তাদের আইনগত সহায়তা না দেয়ার তো কোন কারণ নেই।  হাইকোর্টের এ আদেশের ফলে বেগম খালেদা জিয়া কারাগার থেকে বের হতে পারবেন কিনাÑ এ প্রশ্নের জবাবে  ব্যারিস্টার রফিক উল হক বলেন, টেকনিক্যালি কোন সমস্যা নেই।  গ্যাটকো মামলায় ১৩ জন আসামি। আদালত এ মামলার কার্যক্রম স্থগিত করেছেন কিনা এ প্রশ্নের জবাবে তিনি বলেন, বেগম খালেদা জিয়া ও আরাফাত রহমান কোকোর মামলার কার্যক্রম ¯গিত করেছেন। তবে মামলার তদন্ত- কাজ চলতে কোন বাধা নেই।  ঢাকার কমলাপুর আইসিডি ও চট্টগ্রাম বন্দর কনটেইনার হ্যান্ডলিং ঠিকাদার নিয়োগ নিয়ে অনিয়মের অভিযোগে ২ সেপ্টেম্বর তেজগাঁও থানায় বেগম খালেদা জিয়া ও তার ছেলে আরাফাত রহমান কোকোসহ ১৩ জনের বিরদ্ধে মামলা দায়ের করা হয়। অভিযোগে বলা হয়, অদক্ষ  কোম্পানি গ্যাটকোকে কাজ পাইয়ে দেয়ায় সরকারের প্রায় এক হাজার কোটি টাকা লোকসান হয়েছে। ইতিমধ্যেই গ্যাটকোর একজন পরিচালকসহ ৯ আসামিকে পুলিশ গ্রেফতার করেছে। মন্ত্রিসভা ক্রয়সংক্রাš- কমিটির পাঁচ সদস্য সাবেক অর্থমন্ত্রী এম সাইফুর রহমান, সাবেক মন্ত্রী আবদুল মান্নান ভূঁইয়া, সাবেক মন্ত্রী মাওলানা মতিউর রহমান নিজামী, সাবেক মন্ত্রী শামসুল ইসলাম ও সাবেক মন্ত্রী এমকে আনোয়ারকে দুদক ইতিমধ্যেই জিজ্ঞাসাবাদ করেছে। তৎকালীন পাঁচ সচিবকেও জিজ্ঞাসাবাদ করা হচ্ছে।  এ মামলায় সাবেক প্রধানমন্ত্রী বেগম খালেদা জিয়া ও তার ছেলে আরাফাত রহমান  কোকোকে ৩ সেপ্টেম্বর গ্রেফতার করা হয়। ১৭ সেপ্টেম্বর জররি ক্ষমতা বিধিমালায় মামলাটি অš-র্ভুক্ত করা হয়। এ মামলার বিরদ্ধে হাইকোর্টে রিট পিটিশন দায়ের করা হয় গত বৃহস্পতিবার। বেগম খালেদা জিয়ার পক্ষে মামলার জন্য পাওয়ার অব এটর্নি দেয়া হয় অ্যাডভোকেট শামসুর রহমান শিমুল বিশ্বাসকে। আর ফাইলিং ল ইয়ার হচ্ছেন ব্যারিস্টার নাসিরউদ্দিন আহমেদ অসীম। অন্যদিকে আরাফাত রহমান কোকোর পক্ষে পাওয়ার অব এটর্নি দেন আয়কর আইনজীবী আহমেদ আজম খানকে এবং ফাইলিং ল ইয়ার হচ্ছেন ব্যারিস্টার মাহবুবউদ্দিন খোকন।  আদালতে বেগম খালেদা জিয়া ও তার ছেলে  আরাফাত রহমান কোকোর মামলা করার সময় প্রায় অর্ধশত আইনজীবী উপস্থিত ছিলেন। এ সময় আজমালুল হোসেন কিউসি, ব্যারিস্টার ফাহিমুল হক, অ্যাডভোকেট আহসানুল করিম, মাসুদ আহমেদ তালুকদার, সানাউল্লাহ মিয়া, গোলাম মোহাম্মদ চৌধুরী আলাল, মোঃ শাহজাদা, জামান আক্তার বুলবুল ও ফেরদৌস ওয়াহিদা উপস্থিত ছিলেন।